CELEX: 62013CN0224
Language: fi
Date: 2013-04-26 00:00:00
Title: Asia C-224/13: Ennakkoratkaisupyyntö, jonka Tribunale di Cagliari (Italia) on esittänyt 26.4.2013 — Rikosoikeudenkäynti Sergio Alfonso Lorraita vastaan

20.7.2013   
            
            
               FI
            
            
               Euroopan unionin virallinen lehti
            
            
               C 207/13
            
         Ennakkoratkaisupyyntö, jonka Tribunale di Cagliari (Italia) on esittänyt 26.4.2013 — Rikosoikeudenkäynti Sergio Alfonso Lorraita vastaan
   (Asia C-224/13)
   2013/C 207/23
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Cagliari
   
      Asianosaiset pääasiassa
   
   Sergio Alfonso Lorrai
   
      Ennakkoratkaisukysymykset
   
   
               1)
            
            
               Onko ihmisoikeuksien ja perusvapauksien suojaamiseksi tehdyn yleissopimuksen 6 artiklan ja Euroopan unionin perusoikeuskirjan 47 artiklan 2 kohdan tulkinta esteenä rikosprosessilain 70, 71 ja 72 §:n soveltamiselle siltä osin kuin niiden mukaan oikeudenkäyntiä on lykättävä toistaiseksi, kun on todettu, ettei syytetty pysty tietoisesti osallistumaan oikeudenkäyntiin parantumattoman sairauden vuoksi, ja lisäksi sairas on velvoitettava säännöllisiin asiantuntijan suorittamiin tarkastuksiin?
            
         
               2)
            
            
               Onko ihmisoikeuksien ja perusvapauksien suojaamiseksi tehdyn yleissopimuksen 6 artiklan ja Euroopan unionin perusoikeuskirjan 47 artiklan 2 kohdan tulkinta esteenä rikosprosessilain 159 §:n 1 momentin 3 kohdan soveltamiselle siltä osin kuin siinä määrätään, että vanhentuminen keskeytyy toistaiseksi (rikosprosessilain 72 §:ssä säädettyä vanhentumisaikaa jatketaan ajanjaksosta toiseen) siinä tapauksessa, että syytetty ei pysty tietoisesti osallistumaan oikeudenkäyntiin parantumattoman sairauden vuoksi?